**ANEXA nr. 2 la HCL nr. ....... din ..................**

**Descrierea sumară a investiției propusă a fi realizată prin proiectul**

**„Realizare pista de biciclete in lungul canalului Poclos”**

**Prin prezenta investiție se propun a se realiza lucrări de construcție a unei piste de biciclete pe raza UAT Municipiul Tirgu Mures:**

|  |  |
| --- | --- |
| **U.M.** | **Lungime** |
| KM | 4,324 |

Denumire proiect: **„Realizare pista de biciclete in lungul canalului Poclos”**

Caracteristici ale obiectivului de investitii:

* Lungime continua 4,324 km, cu o latime de deplasare pentru ambele sensuri de 2,4 m pe o distanta de 3,979 km si cu o latime de deplasare a benzii de 1,5 m pe o distanta de 0,345 km
* asigura conexiunea a cel putin doua puncte de interes la nivel local si anume str. Livezeni (zona liceului Electromures/zona comerciala a cartierului Tudor si str. Budai Nagy Antal (zona centrala a municipiului Tirgu Mures)
* se vor avea în vedere prevederile/recomandările Ghidului de proiectare a infrastructurii pentru biciclete
* vor fi luate în considerare nevoile pasagerilor care aparțin grupurilor expuse riscului de discriminare, precum persoane în vârstă, persoane cu dizabilități, în vederea creșterii accesibilității acestora la facilitățile de transport prin includerea de activități de sprijin pentru a garanta siguranța tuturor persoanelor în utilizare.

Obiectivele specifice ale investitiei:

* contributia la reducerea gazelor cu efect de sera
* reducerea gradului de poluare fonica
* reducerea utilizării automobilului în favoarea deplasărilor cu bicicleta, retransformarea zonelor acaparate de trafic și parcări în spații publice prietenoase și atractive pentru oameni

Indicatori tehnici ai proiectului:

* Numar de kilometrii piste pentru biciclisti operationale (km) la nivel local/metropolitan – 4,324 km de pista pentru biciclete si alte vehicule electrice usoare
* Numar de utilizatori ai pistelor nou construite – locuitorii municipiului Tirgu Mures

**ANEXA nr. 1 la HCL nr. ....... din ..................**

|  |
| --- |
| **Planul Național de Redresare și Reziliență**  **Componenta C10 – Fondul Local**  **Anexă la Ghidul specific** |
| **Model F** |

**NOTĂ DE FUNDAMENTARE**

|  | *Planului Național de Redresare și Reziliență, Componenta 10 – Fondul Local* | Titlu proiect  **„Realizare pista de biciclete in lungul canalului Poclos”** |
| --- | --- | --- |
| 1. | Descrierea pe scurt a situației actuale (date statistice, elemente specifice, etc.) | Un studiu realizat de Comisia Europeană în 2013 arată că 27% dintre români foloseau cel puțin o dată pe zi o mașină, fie în calitate de șofer, fie de pasager, foarte aproape de cei care nu foloseau niciodată mașina (26%). În schimb, 22% dintre respondenți mergeau cu mijloacele de transport în comun cel puțin o dată pe zi (media la nivelul Uniunii Europene este de 16%), iar 38% – de câteva ori pe lună.  Totuși, când vine vorba despre mersul cu bicicleta în România, graficul nu arată deloc îmbucurător. Doar 10% spuneau că merg cel puțin o dată pe zi, în timp ce 61% nu mergeau niciodată cu bicicleta.  In cadrul proiectului numit „Dezvoltarea parteneriatului între ONG-uri și administrație pentru promovarea modalităților durabile de transport în interiorul localităților” au răspuns la întrebări 93 de primării (orașe reședință de județ, municipii și stațiuni turistice din toate județele țării) și consilii județene, 100 de ONG-uri și 1010 persoane  Concluziile arată că majoritatea respondenților din rândul populației – 50,6% – au ca mijloc preferat de transport mașina personală (mediul urban – 52,1% și mediul rural – 48,8%). Transportul în comun este preferat de 32% din respondenți, însă procentul celor care aleg să utilizeze bicicleta este mic, de doar 5,3%.  Uniunea Europeană și-a propus ca până în anul 2050 să reducă până aproape de zero emisiile de carbon ale țărilor din blocul comunitar. Planul ambițios, care propune schimbări radicale în toate domeniile economiei și societății, are nevoie pentru a deveni realitate de alegeri mai bune făcute de toți cetățenii atunci când vine vorba de mijloacele de transport folosite, iar o astfel de alegere este transportul cu bicicleta.  Tîrgu Mureş este municipiul de reședință al județului Mureș şi este format din localitățile componente: Mureșeni, Remetea și Tîrgu Mureș (reședința). Se află în centrul Transilvaniei istorice, pe ambele maluri ale cursului superior al râului Mureș. Situat în zona central-nordică a României, orașul are ca delimitare geografică râul Mureș și dealul Cornești. Tîrgu Mureș se învecinează cu comunele Sângeorgiu de Mureș, Cristești, Livezeni, Sântana de Mureș și Sâncraiu de Mureș.  Municipiul are o suprafață de 4.930ha, aflându-se la intersecția a 3 zone geografice majore: Campia Transilvaniei, Valea Mureșului și Valea Nirajului.  Municipiul Tîrgu Mures se află în centru județului Mureș, la 32 km sud față de municipiul Reghin și 53 km față de Sighișoara, și este racordat la rețeaua rutieră majora a Romaniei prin 4 trasee de drumuri: două trasee europene E60 (DN13 si DN15, pe teritoriul zonei periurbane) un traseu de drum principal DN15 (spre municipiul Reghin); un traseu de drum național secundar DN15 F (spre Satul Nou).  Conform ultimului recensământ municipiul Tîrgu-Mureş are o populaţie stabilă de 134.290 locuitori.  Sub aspect peisagistic, municipiul Tîrgu Mureș beneficiază de un cadru valoros și diversificat fiind reprezentat în special de cursul râului Mureș, Siturile Natura 2000 formate din Padurea Mare și Padurea Budiului, totodată de zone de agrement și sport Platoul Cornești (cu pista de alergări, promenadă, spații de joacă și gradina zoologică), Complexul de agrement și sport „Mureșul”.  Din punct de vedere al patrimoniului arhitectural și cultural, municipiul este unul dintre orașele emblematice ale Transilvaniei, fiind un oraș multicultural, cu o istorie bogată ce pastreaza încă aerul medieval în care se îmbină într-un mod perfect noul cu istoria și tradițiile.  În municipiul Tîrgu Mures se găsesc 176 monumente istorice (majoritatea de arhitectură, arheologice, de for public, memoriale și funerare), dintre care amintim cetatea medievala „Zona cetății”, Turnul-clopotnița a fostei mănăstiri franciscane, Biserica Reformată, Prefectura Veche, Biblioteca Teleki, palatul Toldalagi.  Viața educațională și socio-culturală este întreținută de o rețea bogată și diversă de instituții și anume universități, teatre, muzee, instituții muzicale, biblioteci, etc.  Multitudinea obiectivelor pe care le ofera orasul, face din municipiul Tîrgu Mures o destinatie turistică, de agrement și de relaxare pentru toate vârstele, atât pentru locuitorii orașului cât și pentru cei din afara acestuia. .  În ceea ce priveşte Municipiul Tîrgu Mureş, acesta se confruntă în acest moment cu o serie de deficienţe în reţeaua de piste pentru biciclete.  Prin acest proiect, traseul total propus al pistei de biciclete are o lungime de 4,324 km.  În prezent, pe traseul respectiv nu este prezentă infrastructura dedicată deplasărilor velo, astfel încât cetățenii să poată să se deplaseze dispre marginea municipiului str Livezeni (respectiv Liceul Electromures, zona comerciala a cartierului Tudor si respectiv proximitatea Universitatii Petru Maior) către zona centrala a municipiului str Budai Nagy Antal în condiții de siguranță și confort,  Traseul agreat pentru prezenta investitie este situat în intravilanul municipiului Tîrgu Mureș și este alcătuit exclusiv din tronsoane în lungul Canalului Pocloş. |
| 2. | Necesitatea și oportunitatea investiției pentru care se aplică | Modul de conformare urbanistică a municipiului Tîrgu Mures face ca zona care aglomerează majoritatea populației alături de obiectivele de interes cotidian să dețină o dimensiune favorabilă pentru deplasări pietonale şi velo.  În momentul de față, la nivelul municipiului Tîrgu Mureș infrastructura pentru biciclete este deficitară, principalele probleme privind deplasările cu bicicleta fiind dificultățile de a circula datorita traficului auto ridicat si a traficului greu. Prin urmare, sunt astfel necesare separările fluxurilor velo de fluxurile auto si pietonale, aceasta însemnând crearea de piste de biciclete dedicate.  Construirea pistei destinate bicicliștilor, îmbunătățește calitățile mediului prin înlesnirea transportului mai puțin poluant și este o preocupare a beneficiarului pentru a conferi participanților la trafic siguranță.  Proiectul își propune să faciliteze posibilitatea deplasării bicicliștilor în condiții de siguranță și confort spre obiectivele de interes local, descongestionând totodată circulația autovehiculelor de pe carosabilul drumurilor, fluidizând astfel circulația.  Prezentul proiect pe lângă avantajele enumerate anterior mai oferă condiții de siguranță și confort pentru toți participanții la trafic, diminuarea efectelor poluării aerului asupra mediului și sănătății populației cauzate de emisiile de gaze de eșapament de la autovehicule, încadrarea emisiilor în valorile limită admise la nivel european pentru aerul ambiental.  Necesitatea construirii pistei de biciclete este imperios necasara a fi realizată deoarece în prezent circulația bicicliștilor se desfășoară pe partea carosabilă și pe trotuar, participanții la trafic nefiind în siguranță.  Acest trafic diversificat, animat de vehicule care circula cu viteze diferite și de gabarite diferite, poate da naștere la blocaje în trafic și uneori chiar la accidente.  Deplasările cu bicicleta au început să devină o alternativă viabilă pentru deplasările din interiorul localităților mari. Acest mijloc de deplasare conduce către un stil de viață sănătos, promovează conceptul de mediu nepoluat și ajută la scăderea congestiei de pe rețelele rutiere. În municipiul Targu Mures există deja acest ”trend” al mersului cu bicicleta pentru deplasările la serviciu și nu numai, bicicleta fiind o alegere potrivită datorită distanțelor scurte dintre diferitele puncte de origine și destinație.  În ceea ce privește dezvoltarea infrastructurii pentru un transport durabil (infrastructura velo) la nivelul municipiului Tîrgu Mures, se vor urmări cu precădere următoarele principii:   * pista de biclete va fi separată de celelalte fluxuri de circulație auto si pietonal; * traseul pistei va urmări să realizeze conexiunile cu zonele limitrofe ale orasului si zona centrala (zona de institutii, zona cultural-istorica a municipiului); * prin realizarea pistei de biciclete se va urmări conectarea, în timp, a instituțiilor de învățământ (pentru stimularea tinerilor către utilizarea acestui mod durabil de transport) și a instituțiilor de interes public; * traseul propus pentru construirea pistelor de bicilete va urmări cele mai scurte și directe trasee către punctele de interes; * pistele de biciclete vor fi dotate cu spații de parcare biciclete și rasteluri la incidența cu zona industrială și zonele de intersecție cu spațiile de servicii.   Traseul pistei de biciclete va face conexiunea urmatoarelor puncte/zone de interes local:   * str. Livezeni (zona liceului Electormures/zona comerciala a cartierului Tudor) * str. Budai Nagy Antal (zona centrala a municipiului Tirgu Mures).   Zona in care se propune a se implementa investiţia : ”REALIZARE PISTĂ DE BICICLETE ÎN LUNGUL CANALULUI POCLOŞ” este preponderent o zonă rezidențială, cuprinzând numeroase blocuri de locuințe. În plus, zona înglobează şi unități de învățământ şi zone comerciale care generează o circulaţie intensă de pietoni şi biciclişti.  În zonă nu există trasee amenajate pentru biciclete, iar o parte semnificativă din traseele destinate pietonilor sunt degradate.  Zona studiată beneficiază de un avantaj care poate contribui semnificativ la creşterea deplasărilor cu bicicleta /deplasărilor pietonale şi reducerea deplasărilor cu autovehiculul personal, în mare masură deoarece pentru circulația velo acest traseu este o alternativă mult mai eficientă de traversare a cartierului Tudor.  Amplasamentul se întinde pe 4,324 km şi face parte dintr-un areal înverzit, care face legătura între diversele zone locuite, zone cu instituţii de învăţământ, spaţii de joacă şi parcuri, fiind compus dintr-o pista de 3,979 km cu o latime de 2,4 m si o pista de 0,345 km cu o latime de 1,5 m.  Prin proiect se intenționează creşterea atractivității deplasării cu bicicleta în zona propusa pentru investitie şi în viitorul apropiat interconectarea acestei piste cu pistele de biciclete propuse pentru str. Gheorghe Doja – Combinat respectiv Gheorghe Doja – Piaţa Victoriei – Piata Trandafirilor – 22 Decembrie 1989  Din punct de vedere al oportunității de finanțare se identifică posibilitatea obținerii unei finanțări nerambursabile în cadrul PNRR – Componenta C10 – Fondul Local - *I1.4. Mobilitatea urbană verde - asigurarea de piste pentru biciclete și alte vehicule electrice ușoare la nivel local/metropolitan.* |
| 3. | Corelarea cu proiecte deja implementate la nivel local | Municipiul Tîrgu Mureș a implementat la nivel local proiecte ca:   * Modernizare străzi in Municipiul Tîrgu Mureș - finanțat prin POR 2007-2013, Axa prioritară 2.1. Îmbunătățirea infrastructurii de transport regionale şi locale * Modernizare rețea stradală la nivelul Municipiului Tîrgu Mureș – transa I - finanțat prin POR 2007-2013, Axa prioritară 1.1. Sprijinirea dezvoltării durabile a orașelor - poli urbani de creștere: * Reabilitarea a 19 străzi din cadrul municipiului ; * Îmbunătățirea condițiilor de trafic din municipiu; * Fluidizarea traficului pe una din cele mai aglomerate rute de ieșire din oraș * În cadrul acestui proiect a fost realizată modernizarea străzii Gheorghe Doja din direcția Combinat Azomureș până la intersecția cu strada Recoltei. * Modernizare rețea stradala la nivelul Municipiului Tîrgu Mureș – transa II - finanțat prin POR 2007-2013, Axa prioritară 1.1. Sprijinirea dezvoltării durabile a orașelor - poli urbani de creștere * Modernizare rețea stradală la nivelul Municipiului Tîrgu Mureș – transa III - finanțat prin POR 2007-2013   Complementaritatea proiectelor cu investiția ce se dorește a fi implementată prin prezentul proiect este dată de faptul că prin utilizarea pistei de biciclete, infrastructura rutiera modernizată nu va mai fi supusa presiunii unui trafic aglomerat, totodată pista de biciclete creand o ruta sigura si sanatoasa de deplasare. |
| 4. | Corelarea cu proiecte în curs de implementare de la nivel local | Municipiul Tîrgu Mureș are în curs de implementare la nivel local proiect in:   * Transformarea strazilor din zona cu circulatie pietonala intensa-Zona Clinicilor-in trasee mai prietenoase fata de pietoni si biciclisti (apel POR/2017/4/4.1/1) * Achizitionarea de autobuze ecologice care sa deserveasca transportul public de calatori al Municipiului Tirgu Mures (apel POR/2017/4/4.1/1) * Lucrari de crestere a eficientei energeticw la cladiri rezidentiale din municipiul Tirgu Mures – LOT II (apel POR/2017/3/3.1/a/2/7REGIUNI) * Reconversia functionala si/sau reutilizarea unor terenuri si suprafete abandonate si neutilizate din interiorul Municipiului Tirgu Mures (apel POR/2017/4/4.2/1)   Complementaritatea cu proiectele menționate mai sus este exemplificată prin măsurile ce contribuie la limitarea poluării prin diminuarea cantităților de gaze cu efect de seră eliberate în atmosferă, dar și prin evitarea aglomerărilor din trafic, fiind promovat un mod sănătos de transport. De asemenea, prin crearea unor infrastructuri dedicate, se va asigura o creștere a siguranței în trafic, fiind separate fluxurile ciclabile de cele pietonale sau auto.  Îmbunatatirea infrastructurii va facilita mobilitatea populaţiei și va îmbunătăți accesul populaţiei la obiectivele aflate in zona, obiective de interes si va conduce la dezvoltarea economica locala. |
| 5. | Corelarea cu celelalte proiecte pentru care se aplică la finanțare | În cadrul prezentului apel - Componenta C 10 – Fond Local, Municipiul Tîrgu-Mureș, intenționează a obține finanțare pentru:   * „Achiziție de mijloace de transport în comun nepoluante și stații de încărcare” (C10, I.1. Mobilitate urbană durabilă, I.1.1 – Innoirea parcului de vehicule destinate transportului public (achizitia de vehicule nepoluante)) * „Locuințe pentru specialiști în Municipiul Târgu-Mureș” (C10, I.2 Construirea de locuinte nZEB plus – pentru tineri/locuinte de serviciu pentru specialisti din sanatate si invatamant) * „Sistem de management al traficului în Municipiul Tîrgu Mureș - Etapa 2” (C10 I.1. Mobilitate urbană durabilă, I.1.2 Asigurarea infrastructurii pentru transportul verde – ITS/alte infrastructuri TIC (sisteme inteligente de management urban/local)   Proiectele sunt complementare nu numai prin faptul ca acestea contribuie la dezvoltarea mobilității urbane durabile, ci și prin faptul că au drept scop reducerea cantitățiilor de emisii de gaze cu efect de sera și CO2 in atmosfera, a poluării fonice și in același timp a poluării cu diferite substanțe chimice. |
| 6. | Efectul pozitiv previzionat prin realizarea obiectivului de investiții | Prezentul proiect raspunde obiectivului general al componentei C10 Fondul Local din PNRR, iar prin implementarea proiectului se va susține o transformare durabilă urbană prin investiții în infrastructura locală care vor susține reziliența și tranziția verde.  Prin acest proiect se urmărește limitarea poluării și creșterea rezilienței populației, fiind promovat un mod sănătos de transport.  Printre efectele benefice ale realizarii obiectivului de investitii se regasesc:   * Contribuția la obiectivele UE de reducere a gazelor cu efect de seră, astfel cum sunt prevăzute în Legea climei (inclusiv -55 % până în 2030), * Îmbunătățirea calității aerului și a mediului, în principal datorită creșterii atractivității și accesibilitatii transportului nepoluant, ceea ce conduce la o comutare spre modurile de transport alternative * Grad redus de poluare fonică (conform studiilor existente, se reduc semnificativ efectele negative asupra metabolismului și sistemului cardiovascular, reduc irascibilitate severă și tulburări de somn, iar la copii sunt imbunatatite performanțele cognitive) * Creșterea pe termen lung a competitivității, incluziunii și sustenabilității ca urmare a investitiilor finantate prin PNRR * Proiectul aduce un impact semnificativ asupra culturii, timpului liber, educației, administrațiilor publice și mobilității în perioada post-pandemică, precum si cresterea turismului. * Creşterea numărului de utilizatori contribuie la crearea unui climat de siguranţă deoarece prezenţa crescută a oamenilor în spaţiile publice descurajează faptele antisociale. Deasemenea, creşte interacţiunea între indivizi, contribuind astfel la creşterea apartenenţei la comunitate. * Reducerea utilizării automobilului în favoarea plimbarilor cu bicicleta și retransformarea zonelor acaparate de trafic și parcări în spații publice prietenoase și atractive pentru oameni, determină creșterea calității vieții individuale, prin îmbunătățirea sănătății, longevității și dispariția principalei surse de accidente grave, contribuie de asemenea la creșterea calității mediului natural, dar și la agregarea societății, prin facilitarea interacțiunii sociale și empatiei specifice spațiilor în care oamenii sunt în contact direct. |
| 7. | Modul de îndeplinire a condițiilor aferente investițiilor | Municipiul Tîrgu-Mureș se încadreaza în categoria de solicitanti eligibili fiind UAT încadrată în categoria municipiilor reședință de județ, definite în conformitate cu O.U.G. nr. 57/2019 privind Codul Administrativ, cu modificările şi completările ulterioare și constituite potrivit Legii nr. 2/1968 privind organizarea administrativă a teritoriului României, republicată.  In vederea indeplinirii condițiilor mentionate in ghid pentru acest tip de investitii, UAT Municipiul Tîrgu Mureș se angajeaza sa respecte:   * infrastructura pistei de biciclete conform prevederilor *Ghidului privind infrastructura pentru biciclete*, document ce pevede cerintele generale de calitate a realizarii infrastructurii de biciclete * lungimea pistei de biciclete va fi de 4.324 m fără a fi întreruptă în vreun punct, astfel respectându-se criteriul de continuitate a pistei de biciclete, totodată fiind respectat și creiteriul de a asigura conexiunea a cel putin două puncte de interes la nivel local, și anume str. Livezeni (zona liceului Electormureș/zona comercială a cartierului Tudor și str. Budai Nagy Antal (zona centrală a municipiului Tîrgu Mureș) * vor fi luate în considerare nevoile pasagerilor care aparțin grupurilor expuse riscului de discriminare, precum persoane în vârstă, persoane cu dizabilități, în vederea creșterii accesibilității acestora la facilitățile de transport prin includerea de activități de sprijin pentru a garanta siguranța tuturor persoanelor în utilizare * Alinierea investiției cu Strategia Integrata de Dezvoltare Urbană a Municipiului Tîrgu Mureș 2016 – 2023   Se va avea în vedere menționarea în cerințele documentațiilor de achiziție/de proiectare din caietul de sarcini pentru realizarea proiectului tehnic, a măsurilor privind respectarea obligațiilor prevăzute în PNRR pentru implementarea principiului „Do No Significant Harm” (DNSH). |
| 8. | Descrierea procesului de implementare | Procesul de implementare al proiectului este următorul:   1. Pregatirea proiectului in vederea obtinerii finantarii nerambursabile 2. Obtinerea finantarii nerambursabile 3. Managementul proiectului 4. Achizitia serviciilor de proiectare (SF/DALI) si Elaborarea documentatiei tehnico – economica 5. Obtinere avize, acorduri, autorizatii 6. Servicii de informare și publicitate a proiectului 7. Achizitia serviciilor de proiectare si executie lucrari 8. Elaborare PTh, detalii de executie si obtinere autorizatie de constructie 9. Executia lucrarilor de constructii 10. Servicii de supervizare 11. Receptia lucrarilor   Proiectul pentru care se solicita finantare este estimat a se finaliza in iunie 2026, astfel durata de implementare a activitatilor proiectului previzionate a se realiza dupa semnarea contractului de finantare este de 45 luni. |
| 9. | Alte informații | - |